《端午三殿侍宴应制探得鱼字》
唐代·张说

小暑夏弦应，徽音商管初。愿赍长命缕，来续大恩馀。

三殿褰珠箔，群官上玉除。助阳尝麦彘，顺节进龟鱼。

甘露垂天酒，芝花捧御书。合丹同蝘蜓，灰骨共蟾蜍。

今日伤蛇意，衔珠遂阙如。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。